“เครดิตสวิส”ยอมจ่ายค่าปรับกว่า 5 พันล้านดอลล์ เพื่อยุติคดีความกับสหรัฐ
"เครดิตสวิส"ยอมจ่ายค่าปรับกว่า 5 พันล้านดอลล์ เพื่อยุติคดีความกับสหรัฐ
23 ธ.ค. 2559

เครดิตสวิส ธนาคารรายใหญ่ของสวิตเซอร์แลนด์ บรรลุข้อตกลงจ่ายเงินค่าปรับ 2.48 พันล้านดอลลาร์ ให้กับกระทรวงยุติธรรมของสหรัฐ (DOJ) ในวันนี้(23 ธ.ค.) เพื่อยุติคดีความที่เกี่ยวข้องกับการจำหน่ายหลักทรัพย์ที่มีสัญญาจำนองค้ำประกัน (MBS) ซึ่งเป็นต้นเหตุของวิกฤตการเงินโลกในปี 2551 นอกจากนี้เครดิตสวิสยังระบุด้วยว่า จะจ่ายเงินชดเชยให้ลูกค้าที่ได้รับความเสียอีก 2.8 พันล้านดอลลาร์ 
ทั้งนี้ วงเงินที่เครดิตสวิสตกลงจ่ายเพื่อยุติคดีความครั้งนี้ มีมูลค่ารวมอยู่ในระดับใกล้เคียงกับที่กระทรวงยุติธรรมสหรัฐเรียกร้องในเบื้องต้นที่มูลค่า 5-7 พันล้านดอลลาร์
ความเคลื่อนไหวของเครดิตสวิส มีขึ้นในวันเดียวกับที่ดอยซ์แบงก์ ได้ตกลงที่จ่ายค่าปรับให้กับ DOJ มูลค่า 3.1 พันล้านดอลลาร์ในคดีเดียวกัน
                